CELEX: 52008PC0444
Language: ro
Date: 2008-07-09
Title: Propunere de regulament al Consiliului de modificare a Regulamentului (CE) nr. 639/2004 privind gestionarea flotelor de pescuit înregistrate în regiunile ultraperiferice ale Comunității

Anunţ juridic important

|

52008PC0444

Propunere de regulament al Consiliului de modificare a Regulamentului (CE) nr. 639/2004 privind gestionarea flotelor de pescuit înregistrate în regiunile ultraperiferice ale Comunității  /* COM/2008/0444 final - CNS 2008/0138 */  

	[pic] | COMISIA COMUNITĂŢILOR EUROPENE |Bruxelles, 9.7.2008COM(2008) 444 final2008/0138 (CNS)Propunere deREGULAMENT AL CONSILIULUIde modificare a Regulamentului (CE) nr. 639/2004 privind gestionarea flotelor de pescuit înregistrate în regiunile ultraperiferice ale Comunității(prezentată de Comisie)EXPUNERE DE MOTIVE1) CONTEXTUL PROPUNERII-  Motivele și obiectivele propuneriiRegulamentul (CE) nr. 639/2004 din 30 martie 2004 privind gestionarea flotelor de pescuit înregistrate în regiunile ultraperiferice ale Comunității (denumite în continuare RU) stabilește derogări de la programul de intrare/ieșire prevăzut la articolul 13 din Regulamentul (CE) nr. 2371/2002 privind conservarea și exploatarea durabilă a resurselor piscicole în conformitate cu politica comună în domeniul pescuitului și de la interdicția de a folosi fonduri publice pentru modernizarea sau reînnoirea flotei stabilită de Regulamentul (CE) nr. 2792/1999 din 17 decembrie 1999 de stabilire a modalităților și condițiilor intervențiilor structurale comunitare în sectorul pescuitului. Termenul limită pentru respectivele derogări a fost deja prelungit cu un an, în urma acordului politic la care a ajuns Consiliul la 19 iunie 2006 cu privire la Fondul European pentru Pescuit (FEP). Cu toate acestea, din cauza adoptării tardive a instrumentului juridic al Comisiei, care permite statelor membre interesate să acorde ajutoare de stat, precum și din cauza capacității limitate a șantierelor navale este imposibilă respectarea termenului limită de 31 decembrie 2008, prevăzut de Regulamentul (CE) nr. 639/2004, pentru intrarea în flotă a navelor de pescuit care beneficiază de ajutoare de stat pentru reînnoire.Obiectivul prezentei propuneri este de a prelungi respectivul termen limită cu un an, cu scopul de a acorda statelor membre interesate posibilitatea de a face uz deplin de acordul obținut în 2006.-  Contextul generalRegimul special de gestionare a flotelor din RU este o consecință a situației structurale, sociale și economice speciale a acestor regiuni în contextul Comunității. Specificitatea caracteristicilor RU este recunoscută la articolul 299 alineatul (2) din tratat.-  Dispozițiile în vigoare în domeniul propuneriiGestionarea flotelor de pescuit din regiunile ultraperiferice este reglementată de Regulamentul (CE) nr. 639/2004 al Consiliului din 30 martie 2004 și de Regulamentul (CE) nr. 2104/2004 al Comisiei din 9 decembrie 2004 de stabilire a normelor de aplicare a Regulamentului (CE) nr. 639/2004 al Consiliului.-  Coerența cu celelalte politici și obiective ale UniuniiNu este cazul.2) CONSULTAREA PăRŢILOR INTERESATE ŞI EVALUAREA IMPACTULUI-  Consultarea părților interesateSchimbul de scrisori cu statele membre interesate a atras atenția serviciilor Comisiei asupra problemei.212-  Obținerea și utilizarea opiniilor experțilorConsultarea experților externi nu a fost necesară.-  Evaluarea impactuluiAvând în vedere domeniul de aplicare foarte limitat al prezentei propuneri, nu este necesară o analiză de impact.3) ELEMENTELE JURIDICE ALE PROPUNERII 305-  Rezumatul acțiunii propusePrelungirea termenului limită pentru intrarea în flotă a unor capacități de pescuit suplimentare, necesare pentru reînnoirea sau modernizarea navelor utilizând ajutor public.-  Temei juridicArticolul 37 și articolul 299 alineatul (2) din tratat.-  Principiul subsidiaritățiiPropunerea privește un domeniu de competență exclusivă a Comunității. Prin urmare, principiul subsidiarității nu se aplică.-  Principiul proporționalitățiiPropunerea respectă principiul proporționalității din următoarele motive:Nu este cazul.-  Alegerea instrumentelorInstrumentul propus: regulament de modificare a regulamentului existent.Alte mijloace nu ar fi adecvate din următoarele motive:Nu este cazul.4) IMPLICAŢII ASUPRA BUGETULUIPropunerea nu are implicații asupra bugetului comunitar.2008/0138 (CNS)Propunere deREGULAMENT AL CONSILIULUIde modificare a Regulamentului (CE) nr. 639/2004 privind gestionarea flotelor de pescuit înregistrate în regiunile ultraperiferice ale ComunitățiiCONSILIUL UNIUNII EUROPENE,având în vedere Tratatul de instituire a Comunității Europene, în special articolul 37 și articolul 299 alineatul (2),având în vedere propunerea Comisiei[1],având în vedere avizul Parlamentului European[2],întrucât:(1) Regulamentul (CE) nr. 639/2004 al Consiliului din 30 martie 2004 privind gestionarea flotelor de pescuit înregistrate în regiunile ultraperiferice ale Comunității[3] permite derogări de la articolul 13 din Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului[4]. Respectivul articol prevede un program general de gestionare a intrărilor, precum și a ieșirilor din flotă.(2) Articolul 2 punctul 5 din Regulamentul (CE) nr. 639/2004 stabilește perioada de valabilitate a derogării de la programul de intrare/ieșire din flotă a navelor care au beneficiat de un ajutor public pentru reînnoire. Respectiva perioadă a fost stabilită inițial până la 31 decembrie 2007, iar ulterior a fost prelungită până la 31 decembrie 2008, în urma acordului politic la care a ajuns Consiliul la 19 iunie 2006 cu privire la Fondul European pentru Pescuit.(3) Actul Comisiei, prin care s-a permis statelor membre interesate să acorde ajutoare de stat[5], a fost adoptat mai târziu decât s-a prevăzut. Având în vedere faptul că șantierele interesate au o capacitate limitată, punerea completă în aplicare a acordului politic la care a ajuns Consiliul la 19 iunie 2006 devine imposibilă până la termenul limită de 31 decembrie 2008.(4) Prin urmare, este oportun să se prelungească, cu încă un an, termenul limită pentru derogarea prevăzută la articolul 2 punctul 5 din Regulamentul (CE) nr. 639/2004.(5) Se impune ca Regulamentul (CE) nr. 639/2004 să fie modificat în consecință,ADOPTĂ PREZENTUL REGULAMENT:Articolul 1La articolul 2 punctul 5 din Regulamentul (CE) nr. 639/2004, data de 31 decembrie 2008 se înlocuiește cu data de 31 decembrie 2009.Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru ConsiliuPreședinte [1] JO C , , p. .[2] JO C , , p. .[3] JO L 102, 7.4.2004, p. 9. Regulament modificat ultima dată prin Regulamentul (CE) nr. 1646/2006 (JO L 309, 9.11.2006, p. 1).[4] JO L 358, 31.12.2002, p. 59. Regulament modificat prin Regulamentul (CE) nr. 865/2007 (JO L 192, 24.7.2007, p. 1).[5] Orientări pentru examinarea ajutoarelor de stat pentru pescuit și acvacultură (JO C 84, 3.4.2008, p. 10).